Sector Alarm

Sector Alarm AS er et norsk selskap som tilbyr boligalarm og næringsalarm i Norge, Sverige, Finland, Irland, Frankrike, Spania, Italia og Portugal. Jørgen Dahl startet virksomheten i Trondheim i 1995. Hovedkontoret ligger på Storo i Oslo.

Sector Alarm har 600 000 kunder og om lag 3000 medarbeidere.

I 2020 hadde Sector Alarm AS driftsinntekter på ca. 888 400 000 kr.

Historikk 
Sector Alarm ble stiftet i 1995 med formål å tilby trygghetstjenester for norske hjem. Opp gjennom årene har Sector Alarm hold fast på visjonen om "Trygghet i alle hjem" og med det fokuset vokst ut av landet gjennom organisk vekst og oppkjøp.

 1995: Sector Alarm blir etablert i Norge under navnet Aktiv Alarm
 1997: Visjonen «Trygghet i alle hjem» innføres
 1999: Navnebytte fra Aktiv Alarm til Sector Alarm
 1999: Boligalarm til 1 krone lanseres
 2000: Sector Alarm etableres i Sverige
 2001: Selskapet ISO-sertifiseres
 2002: Det første trådløse alarmanlegget monteres
 2008: Kundesenteret etableres i Fuengirola i Spania
 2011: Sector Alarms kundesenter blir kåret til Norges beste
 2011: Selskapet overtar G4S' boligalarmportefølje
 2012: Selskapet overtar Nokas' og BKKs boligalarmporteføljer
 2013: Selskapet kjøper det irske boligalarmselskapet PhoneWatch
 2013: Selskapet kjøper det svenske boligalarmselskapet Trygga Hem
 2014: Selskapet kjøper G4S i Sverige
 2015: Sector Alarms kundesenter blir kåret av Confex og SeeYou til Norges beste
 2016: Sector Alarm etableres i Finland ved kjøp av Turvatiimi og G4S
 2017: Sector Alarm etableres i Spania ved kjøp av Alarma Universal, LIP SEGURIDAD
 2018: Sector Alarm etableres i Frankrike ved kjøp av Afone Sécurité
 2021: Sector Alarm etableres i Italia
 2022 :Sector Alarm etableres i Portugal ved kjøp av Seguranca 24

Priser 
Sector Alarm har vunnet flere priser for god kundeservice. I 2021 vant de Kundeserviceprisen i sikkerhetsbransjen i en "secret shopper"-test av kundesentre. Det var 12. gang selskapet vant prisen i sin bransje. I 2015 vant de Kundeserviceprisen sammen med Vitamail og Tele2. Undersøkelsen ble gjort av Confex, i samarbeid med analysebyrået SeeYou. 

I 2015 ble selskapet også kåret til nasjonal vinner i kategorien kundefokus av European Business Awards.

Foretaksgebyr 
Sector Alarm AS ble i juni 2019 varslet et foretaksgebyr på 424 millioner kroner etter en omfattende etterforskning foretatt av Konkurransetilsynet. Gebyret er blant de høyeste ilagt noen gang. Påstanden fra Konkurransetilsynet var at Sector Alarm i en årrekke hadde samarbeidet med konkurrenten Verisure for å skape kunstig høye priser for alarmsystemer i forbrukermarkedet. En person som var ansatt hos Verisure fra 2009 til 2011 har hevdet å ha deltatt i et møte med konkurrenten hvor det ble diskutert fordeling av markedet. Begge selskapene har bestridt påstandene fra medarbeideren som senere etablerte konkurrenten SmartVarsling. Verisure ble også varslet om foretaksgebyr, men har ikke vedtatt dette.

Sector Alarm vedtok gebyret - som i størrelse langt overstiger selskapets årsresultat for 2018 - uten å innrømme prissamarbeid med Verisure, men vedgikk å ha hatt kontakt med konkurrenten i et forsøk på å unngå uetterrettelighet i selgernes kamp om kundene seg imellom.

Referanser

Eksterne lenker
 Hjemmeside

Norske sikkerhetsselskaper
Selskaper etablert i 1995